# Agnes Slott-Møller

### Fra Wikipedia, den frie encyklopædi

Du har nye beskeder (forskel fra næstsidste redigering).

Agnes Slott-Møller (10. juni 1862 København, - 11. juni 1937 på Løgismose ved Assens) var kunstmaler og billedhugger.

Agnes Slott-Møller er datter af kommandør i søetaten Henrik Jakob Victor Rambusch og Constantine født Hansen. Efter at have modtaget sin foreløbige vejledning i kunsten på den københavnske "Tegneskole for Kvinder" malede hun en tid under P.S. Krøyer og debuterede på forårsudstillingen 1885; allerede 2 år senere vakte hendes anselige billede De 5 kloge og de 5 daarlige Jomfruer opmærksomhed ikke mindre ved dygtig malerisk behandling end ved den kraft og originalitet, hvormed den nytestamentlige grundtanke var omsat i moderne former. Hun var imidlertid bleven forlovet med maler Harald Slott-Møller, med hvem hun i 1888 holdt bryllup; året i forvejen havde hun og han i fællesskab malet et større friluftsbillede, Ude -- en maler og en malerinde, der tage studier sammen --, i hvilket Agnes og Harald Slott-Møller havde portrætteret hinanden. Dronning Margrethe og den jyske Adel (1890) udmærkede sig ved stor djærvhed og ejendommelighed i opfattelsen af karaktererne; i endnu højere grad gjaldt dette om den imponerende Niels Ebbesen (1894), i hvilket billede rytterskikkelsen virkede så ypperlig i det stemningsrige landskab. Flere gange har fru Slott-Møller studeret i udlandet med offentlig understøttelse. I de senere år har hun med iver og talent dyrket billedhuggerkunsten ved siden af sit oprindelige fag og har blandt andet, efter ved en konkurrence at have vundet 1. præmie, udført en stor relieffrise til Københavns nye Rådhus, Byens første Raad.

## [redigér] Kilde angivet i DBL

Weilbach, Nyt Kunstnerlex.

- Denne artikel bygger hovedsaglig på Sigurd Müllers Biografi i 1. udgave af Dansk biografisk leksikon, Udgivet af C. F. Bricka, 12. bind, side 101, Gyldendal, 1887-1905

Hentet fra "http://da.wikipedia.org../../../a/g/n/Agnes_Slott-M%C3%B8ller_b0be.html"

Kategorier: Dansk biografisk leksikon | Danske malere | Født i 1862 | Død i 1937

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg